《夫子墙数仞》
宋代·林希逸

剑佩随夫子，倾心一瓣香。四科分等级，数仞叹宫墙。

我正劳钻分，人惟较短长。可窥怜子贡，欲倚愧蒙庄。

步步瞠吾后，巍巍藐彼堂。传心因坐见，三圣远相望。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。